Ved midnatstid fik mange ansøgere et længe ventet svar på, hvorvidt de var kommet ind på deres ønskede uddannelse. Alligevel melder Aalborg Universitet stadig om mange ledige pladser. De ledige pladser kan søges allerede nu, hvor tre forskellige frister vil fortælle ansøgeren, hvorvidt denne er blevet optaget på uddannelsen. Første frist er den 5. august, anden frist er den 14. august. Herefter vil der løbende gives svar til ansøgere, indtil alle ledige pladser er udfyldt. De ledige pladser er blandt andet inden for Anvendt Filosofi, Biologi, Bioteknologi, By-, energi- og miljøplanlægning og Computerteknologi. Alle ledige pladser på Aalborg Universitet kan findes her . Også UCN melder om flere ledige studiepladser med ansøgningsfrist den 5. august. De ledige pladser på UCN kan findes her .

Opsummering:
Både Aalborg Universitet og UCN har flere ledige studiepladser.